Can Newydd 
FYFYRDOD AR Y BEDD, 


Sef ty rhagderfynedig i bob dyn byw. 
wc y 


B'le mae ein cyndad Adda, 
Yn y bedd, yn y bedd, 
A Chain y llofrudd cyntaf, 
Yn y bedd, 
Ac Abel dduwiol hwnw, 
Y cyntaf un fu farw, 
A Seth ei frawd sydd heddyw, 
Yn gorwedd gyda'r meirw, 
Yn y bedd, &c. 


Mae Efa'n dawel odiaeth, 
Heb ymgais am wybodaeth, 
Trwy iddi fwyta'n ddiddig, 
O'r pren oedd waharddedig, 
Fe'i rhoddwydd yn llygredig, 
Mewn annedd yn gloedig, &c. 


Mae Enos wyr i Adda, 

A Lamech Tad 'r hen Noak, 
Methuselah mae yntau, 

Er c'nifer fu eî ddyddiau, 

Yn wael ei wedd gen angau, 
Er's miloedd o flynyddau, &c. 


Mae cewri'r cynddiluwiaid, 
A'r oll o'r rhai sy'n weiniaid, 
A'r Noah dduwiol hwnw, 
Fu'n nofio'r dwfr diluw, 

Sy'n ddigon isel heddyw, 
Hyd foreu deffry'r meirw, &c. 


Mae Lot fu yn Sodoma, 

A'r heu Sodomiaid hwytha', 
“Mae Abraham a Sarah, 

Ac Isaac a Rebecca, 

A Jacob gyda Leah, 

Yn ogof maes Macpelah, &c. 


Pa le mae Esau flewog, 

A deuddeg meibion Jacob, 

Mae heíyd Moses lariaidd, 

Fu gynt yn llawn anrhydedd, 

Ac Aaron ei frawd mwynaidd 7? 
Yn mynydd Hor yn gorwedd, &c. 


Mae Pharaoh galed galon, 
Ei feirch a'i holl farchogion, 
A Samson fab Manoah, 

Y cryfaf er oes Adda, 

Sy'n gorwedd yn y gladdfa, 
Gerllaw Estaol Sorah, &c. 


Mae pen y cawr Goliah, 

A'i gorph wrth ddyffryn Eìah, 

Ac Ashel gyflym coeliwch, 

Mal iyrchod gwyllt 'r anialwch, 
Sy'n gorwedd mewn tawelwch, 
O fewn i Bethle'm, cofiwch, &c. 


Mae Dafydd frenin Israel, 
Mewn llety eithaf tawel, 

A Solomon, wr doetha” 

A fu er dyddiau Adda 

5 dd heddyw yn y gladdfa, 
O fewn i Fethlehem Juda, &c, 

Mae Joab, 'r hen rhyfelwr, 

Yn gorwedd yn y pentwr, 

Ac Absalom luddedig, 

Fu'n nghrog wrth dderwen dewfrig, 
Mewn ffos yn eithaf diddig, 

Ac arno garnedd gerig, &c. 


Mae Samuel ac Ezra, 
Ruth, Job, a Jeremiah, 
Mae Jonah ac Esaiah, 
Ac Amos, Obediah, 

A Michah, Nehemiah, 
Joel a Sephaniah, &c. 


Mae y prophwydi penaf, 

O Moses i'r diweddaf, 

A Paul a'r apostolion, 

A Stephan a'r merthyron, 

A Judas fradwr creulon, 

Sy'n gorwedd gyda'r meirwon, &c. 


Y mae 'r holl genedlaethau, 
O bob rhyw iaith a lliwiau, 
Breninoedd, breninesau, 

Fu gynt ar eu gorseddau, 

Y gwael 'r un radd a hwythau, 
A welir heddyw'n ddiau, &c. 


Mae llu o bob rhyw oedran, 

O'r hynaf at y baban, 

Mae'r ie'nctyd beilchion anhael 
Fu gynt yn lled ffroen uchel, 
Yn gorwedd heddyw 'n isel, 
Yn gymysg gyda 'r grafel, &c. 

Yn gorwedd mae y cybydd, 

Y meddwyn gwael a'r llofrudd, 
Mae pawb ond dau yn ddiau 

O dylwyth y cyvoesau, 

Yn filoedd a miliynau, 

Dan ddwylaw oerion angau, &c. 


Cawn ninnau'n fuan orwedd, 
Yn ddigon gwael ein hagwedd : 
Y llygaid hyn sy'n syllu, 

Fydd yno wedi pylu, 

A'r tafod sy 'n llefaru 

Fydd wedi hollol dewi, &c. 


Y dwylaw hyn fydd yno, 

A'r traed sydd heddyw 'n rhodio, 
Y corph fydd wedi pydru, 

Mewn oeraidd annedd wely, 

A'r llwch yn ymgymysgu 

Hyd foreu yr adgyfodi, &c. 


O Dduw, rho imi'n ebrwydd, 
Cyn y bedd, 

Gael gafael ar wir grefydd, 

A dyro wir adnabod 

Dy anwyl Fab yn Briod, 

Cyn ddelo 'r dydd ymddatod, 

O gwna ni'n beraidd barod. 
Cyn y bedd, cyn y bedd. 


Jones a'i Mab, Argraffwyr, Aberdar. 





